CELEX: 62014TN0592
Language: lt
Date: 2014-08-11 00:00:00
Title: Byla T-592/14: 2014 m. rugpjūčio 11 d. pareikštas ieškinys byloje Makhlouf/Taryba

13.10.2014   
            
            
               LT
            
            
               Europos Sąjungos oficialusis leidinys
            
            
               C 361/16
            
         2014 m. rugpjūčio 11 d. pareikštas ieškinys byloje Makhlouf/Taryba
   
   (Byla T-592/14)
   2014/C 361/22
   Proceso kalba: prancūzų
   
      Šalys
   
   
      Ieškovas: Ehab Makhlouf (Damaskas, Sirija), atstovaujamas advokatų E. Ruchat ir C. Cornet d’Elzius
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti ieškovo ieškinį priimtinu ir pagrįstu,
            
         
               —
            
            
               todėl priteisti iš Europos Sąjungos 10  000 EUR visai ieškovo patirtai žalai atlyginti,
            
         
               —
            
            
               priteisti iš Europos Sąjungos Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi trimis pagrindais.
   
               1.
            
            
               Pirmasis ieškinio pagrindas susijęs su tuo, kad ginčijamos priemonės yra neteisėtos, nes jomis pažeista i) SESV 296 straipsnyje ir Europos Sąjungos pagrindinių teisių chartijos 41 straipsnyje numatyta pareiga motyvuoti ir ii) Europos žmogaus teisių ir pagrindinių laisvių apsaugos konvencijos (toliau – EŽTK) pirmojo papildomo protokolo 1 straipsnyje ir Europos Sąjungos pagrindinių teisių chartijos 17 straipsnyje numatyta ieškovo teisė į nuosavybę ir EŽTK 8 ir 10 straipsniuose numatyta teisė į garbę ir gerą vardą.
            
         
               2.
            
            
               Antrasis ieškinio pagrindas susijęs su tuo, kad ieškovas patyrė žalą, kuri tiesioginiu ryšiu susijusi su Europos Sąjungos Tarybos taikytomis priemonėmis.
            
         
               3.
            
            
               Subsidiariai pareikštas trečiasis ieškinio pagrindas susijęs su Europos Sąjungos atsakomybės be kaltės buvimu.